DEUS

dEUS é unha banda belga de rock formada en 1989 en Anveres. Dende a súa fundación os seus únicos membros permanentes son Tom Barman (voz, guitarra) e Klaas Janszoons (teclado, violín). O resto do grupo está formado no  presente polo batería Stéphane Misseghers, o baixista Alan Gevaert e o guitarrista/corista Simen Folstad Nilsen. dEUS é considerada unha das bandas de rock belgas máis exitosas e influentes.

 Historia 

 Formación 
A banda, que canta principalmente en inglés, fundouse en Anveres en 1989 como unha banda de versións, e non tivo forma definitiva ata despois do Humo's Rock Rally (un concurso belga de bandas de rock) de 1992. Na xira que seguiu a través de España dEUS definiu o seu son e despois da edición do EP Zea o selo Island Records ofreceulle un contrato á banda,Strong, Martin C. (2000). The Great Rock Discography (5th ed.). Edimburgo: Mojo Books. p. 263. ISBN 1-84195-017-3 sendo o primeiro grupo indie belga en asinar un contrato cun grande selo internacional.

 Primeira época 
O seu álbum de estrea, Worst Case Scenario, ten influencias de Frank Zappa, Tom Waits e Captain Beefheart e foi editado o 16 de setembro de 1994, cunha boa acollida por parte da crítica. Pouco despois seguiu o lanzamento dun álbum altamente experimental vendido só por correo titulado My Sister = My Clock, que constaba de trece cancións contidas nunha soa pista física. O seu segundo traballo, In a Bar, Under the Sea, apareceu dous anos despois e tamén foi eloxiado pola crítica pola súa diversidade e agradable caos. 

The Ideal Crash, lanzado en 1999, tratábase dun disco máis accesible. Entre os tres álbums (sen contar My Sister = My Clock) a banda vendeu uns 750 000 discos en todo o mundo coseguindo seguidores de culto."1.000.000". De Standaard. 19 de abril de 2008

Mentres tanto, dEUS sufriu varios cambios na formación. Despois de xirar con Worst Case Scenario, o guitarrista Rudy Trouvé desilusionouse coa banda e cos compromisos de xira e marchou para centrarse nos seus propios proxectos, incluíndo Kiss My Jazz, Dead Man Ray e The Love Substitutes. Cando saíu In a Bar, Under the Sea o baixista Stef Kamil Carlens tamén deixara a banda para centrarse no seu propio proxecto paralelo, A Beatband (que se converteu en Moondog Jr e despois en Zita Swoon). Foron substituídos por Craig Ward e Danny Mommens, respectivamente. Finalmente, a formación completouse co guitarrista de xira Tim Vanhamel (Evil Superstars, Millionaire, Eagles of Death Metal).

 Hiato 
Despois da xira de promoción de The Ideal Crash a banda tomouse un extenso descanso que lle permitiu aos seus membros adicarse a outros proxectos. Barman dirixiu unha película chamada Any Way the Wind Blows no ano 2003 e formou Magnus co produtor de tecno CJ Bolland no 2004.

 Segunda época 
A mediados do 2004 comezaron a gravar novo material e a realizar concertos por Europa. En agosto lanzaron o sinxelo "If You Don't Get What You Want", só dispoñible a través de descarga dixital.

O 12 de setembro do 2005 setembro editaron o seu novo traballo, Pocket Revolution. Na súa promoción realizaron unha extensa xira cuns 130 concertos. Despois de rematar a xira dEUS comezou a ensaiar para preparar o seu seguinte traballo. No 2007 a banda construíu o seu propio estudio para continuar traballando no seu novo álbum. Gravado coa mesma formación de Pocket Revolution, Vantage Point foi editado o 21 de abril do 2008.

miniatura|250px|dEUS no Vigo Tr4nsforma 2011.

Vantage Point conseguiu o platino en Bélxica un mes despois do seu lanzamento, pero non tivo tanto éxito en Europa. Despois da aparición do álbum o grupo comezou unha xira de promoción do mesmo, que rematou con dous concertos no Forest National de Bruxelas.

A banda está traballando na actualidade nun novo disco que sairá á luz durante o ano 2010 segundo declaracións de Tom Barman.

dEUS amosa unha gran variedade de influencias, incluíndo a Captain Beefheart, Frank Zappa, Big Star, Sonic Youth, Leonard Cohen e The Velvet Underground.

Co tempo dEUS foi incorporando unha ampla variedade de estilos como pop, folk, free jazz, neo-prog, punk e heavy metal aos seus traballos. Eles convertéronse nunha das máis importantes e influentes bandas belgas de rock.

 Membros 
 Tom Barman: guitarra e voz.
 Mauro Pawlowski: guitarra.
 Stephane Misseghers: batería.
 Alan Gevaert: baixo.
 Klaas Janzoons: teclado e violín.

 Discografía 
 Álbum  Ano  Selo Worst Case Scenario  1994  Bang! In a Bar, Under the Sea  1996  Bang! The Ideal Crash  1999  Island Records Pocket Revolution  2005  Universal, V2 Vantage Point  2008  	V2/Cooperative Music Keep You Close  2011  Universal Music Belgium Following Sea  2012  Play It Again Sam How To Replace It  2023  Play It Again Sam

 Véxase tamén 
 Ligazóns externas 
 Páxina oficial da banda.

Deus
Deus
Deus
Deus
Deus
Deus